CELEX: 62020TN0650
Language: el
Date: 2020-10-23 00:00:00
Title: Υπόθεση T-650/20: Προσφυγή-αγωγή της 23ης Οκτωβρίου 2020 — NU κατά EUIPO

18.1.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 19/58
            
         
      Προσφυγή-αγωγή της 23ης Οκτωβρίου 2020 — NU κατά EUIPO
      (Υπόθεση T-650/20)
      (2021/C 19/62)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα-ενάγουσα: NU (εκπρόσωποι: Σ. Παππάς και Ν. Κυριαζοπούλου, δικηγόροι)
      
         Καθού: Γραφείο Διανοητικής Ιδιοκτησίας της Ευρωπαϊκής Ένωσης
      
         Αιτήματα
      
      Η προσφεύγουσα-ενάγουσα ζητεί από το Γενικό Δικαστήριο:
      
                  —
               
               
                  να ακυρώσει την απόφαση της 1ης Απριλίου 2020 της αρμόδιας για τη σύναψη συμβάσεων αρχής του Γραφείου Διανοητικής Ιδιοκτησίας της Ευρωπαϊκής Ένωσης (EUIPO) περί μη ανανεώσεως της συμβάσεως της προσφεύγουσας-ενάγουσας,
               
            
                  —
               
               
                  να επιδικάσει αποζημίωση ύψους 20 000 ευρώ (είκοσι χιλιάδων ευρώ) για την ικανοποίηση της ηθικής βλάβης που υπέστη η προσφεύγουσα λόγω της αποφάσεως περί μη ανανεώσεως της σύμβασής της,
               
            
                  —
               
               
                  να καταδικάσει το καθού-εναγόμενο στα δικαστικά έξοδα της προσφεύγουσας-ενάγουσας της παρούσας διαδικασίας.
               
            
         Ισχυρισμοί και κύρια επιχειρήματα
      
      Προς στήριξη της προσφυγής-αγωγής της, η προσφεύγουσα-ενάγουσα προβάλλει πέντε λόγους.
      
                  1.
               
               
                  Με τον πρώτο λόγο προβάλλεται αναρμοδιότητα.
               
            
                  2.
               
               
                  Με τον δεύτερο λόγο προβάλλεται παράβαση ουσιώδους τύπου η οποία συνίσταται στη μη συμπερίληψη της έκθεσης αξιολόγησης του 2019 στον διάλογο που προηγήθηκε της προσβαλλόμενης αποφάσεως.
               
            
                  3.
               
               
                  Με τον τρίτο λόγο προβάλλεται παράβαση του καθήκοντος μέριμνας, όσον αφορά τη μη συνεκτίμηση εκ μέρους της διοίκησης των προβλημάτων υγείας της προσφεύγουσας-ενάγουσας, της έκθεσης αξιολόγησης του 2019 και όλων των νομικών κριτηρίων για την αξιολόγηση των επιδόσεων της προσφεύγουσας-ενάγουσας.
               
            
                  4.
               
               
                  Με τον τέταρτο λόγο προβάλλεται πλημμελής αιτιολογία και πρόδηλη πλάνη εκτιμήσεως.
               
            
                  5.
               
               
                  Με τον πέμπτο λόγο προβάλλεται πλημμέλεια της προ της ασκήσεως της προσφυγής διαδικασίας, η οποία δεν οδήγησε σε ορθή επανεξέταση εκ μέρους της αρμόδιας για τους διορισμούς αρχής της απόφασης της 15ης Ιουλίου 2020.